3. 2. 88 De Europæiske Fællesskabers Tidende Nr. C 29/1 
II 
(Forberedende retsakter) 
KOMMISSIONEN 
Forslag til Rådets direktiv om indbyrdes tilnærmelse af medlemsstaternes lovgivning om 
maskiner 
KOM(87) 564 endelig udg. 
(Forelagt Rådet af Kommissionen den 22. december 1987) 
(88/C 29/01) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
(1) Det påhviler medlemsstaterne at sørge for deres 
borgeres og i givet fald også husdyrs og goders 
sikkerhed og sundhed på deres område, især arbejds­
tagernes sikkerhed og sundhed, bl.a. i forbindelse med 
de risici, der opstår ved anvendelse af maskiner; 
(2) medlemsstaternes lovgivninger i forbindelse med 
forebyggelse af ulykker er meget forskellige; de 
præceptive bestemmelser på området, som ofte 
suppleres med de facto bindende tekniske specifikatio­
ner og/eller frivillige standarder, fører ikke nødven­
digvis til forskellige sundheds- og sikkerhedsniveauer, 
men udgør dog på grund af deres forskelligartethed 
hindringer for samhandelen inden for Fællesskabet; 
desuden er der væsentlige forskelle mellem de 
nationale ordninger om godkendelse og attestering af 
maskinernes overensstemmelse; 
(3) de gældende nationale bestemmelser vedrørende 
sikkerhed og sundhed, som sikrer beskyttelse mod 
risici, der skyldes maskiner, skal indbyrdes tilnærmes 
for at sikre den frie bevægelighed for maskiner uden at 
de nuværende og velbegrundede beskyttelsesniveauer i 
medlemsstaterne derved sænkes; de bestemmelser 
vedrørende maskinernes konstruktion og fremstilling, 
som er fastsat i dette direktiv, og som er af stor 
betydning for skabelsen af et sikrere arbejdsmiljø, 
udelukker ikke, at der kan fastsættes særbestemmelser — artikel 118A — om forebyggelse af visse risici, som 
arbejdstagerne udsættes for under arbejdet, og 
bestemmelser om maskinernes anvendelse og tilrette­
læggelsen af arbejdstagernes sikkerhed på arbejds­
pladsen; 
(4) maskinsektoren udgør en væsentlig del af den 
mekaniske sektor, og er et af de centrale industrielle 
områder inden for Fællesskabets økonomi; 
(5) hvidbogen om gennemførelse af det indre marked, 
som Det Europæiske Råd godkendte i juni 1985, 
indeholder i afsnit 65 og 68 bestemmelser om 
anvendelse af den nye metode til harmonisering af 
lovgivningerne; 
(6) de sociale omkostninger i forbindelse med det store 
antal ulykker, der direkte skyldes anvendelse af 
maskiner, kan reduceres, såfremt der allerede ved 
konstruktionen og fremstillingen af maskinerne tages 
hensyn til sikkerheden, og det samme vil kunne opnås 
ved en korrekt opstilling og vedligeholdelse; 
(7) direktivets anvendelsesområde skal bygge på en 
generel definition af udtrykket »maskine« for at 
muliggøre den tekniske udvikling af maskinerne; 
udviklingen af »kombinerede anlæg« samt de risici, 
som de medfører, er af tilsvarende art, og gør det 
derfor berettiget, at de udtrykkeligt er medtaget i 
direktivet; 
(8) allerede på nuværende tidspunkt er der planer om at 
udarbejde særdirektiver, der indeholder forskrifter for 
konstruktion og fremstilling af visse maskinkatego-
rier; direktivets meget omfattende anvendelsesområde 
skal afgrænses i forhold til disse direktiver, men også i 
forhold til de allerede eksisterende direktiver, i de 
tilfælde hvor disse indeholder bestemmelser vedrøren­
de konstruktion og fremstilling; 
(9) fællesskabsretten indeholder i sin nuværende udform­
ning bestemmelser om, at der som undtagelse fra en af 
Nr. C 29/2 De Europæiske Fællesskabers Tidende 3. 2. 88 
de grundlæggende regler for Fællesskabet, dvs. de frie 
varebevægelser, må accepteres de hindringer for 
samhandelen mellem medlemsstaterne, der skyldes 
forskelle i de nationale lovgivninger vedrørende 
markedsføring af produkter, såfremt forskrifterne kan 
anerkendes som værende nødvendige for at opfylde 
absolut nødvendige krav; harmoniseringen af lovgiv­
ningerne bør derfor i det foreliggende tilfælde 
begrænses til at omfatte de forskrifter, der er 
nødvendige for at opfylde de absolut nødvendige og 
væsentlige krav med hensyn til sikkerhed og sundhed i 
forbindelse med maskiner; disse krav skal afløse de 
nationale forskrifter på området, fordi de er væsent­
lige; 
(10) overholdelsen af de væsentlige krav om sikkerhed og 
sundhed er en absolut forudsætning for at sikre 
maskinernes sikkerhed; disse krav skal gennemføres 
med sund fornuft, så der tages hensyn til det 
teknologiske stade på fabrikationstidspunktet samt de 
tekniske og økonomiske forhold; 
(11) anvendelsen af maskinen i den i dette direktiv nævnte 
forstand kan kun vedrøre brug af selve maskinen ved 
den af fabrikanten forventede brug; dette udelukker 
ikke, at der eventuelt kan fastsættes anvendelses­
betingelser, som ikke vedrører selve maskinen, 
forudsat at disse betingelser ikke medfører ændringer 
af maskinen i forhold til bestemmelserne i dette 
direktiv; 
(12) i forbindelse med messer, udstillinger o. lign. skal det 
være muligt at udstille demonstrationsmaskiner, som i 
forbindelse med demonstrationen ikke opfylder 
bestemmelserne i dette direktiv; eventuelle interesse­
rede må imidlertid på passende vis gøres opmærksom 
på denne manglende overensstemmelse og på, at det 
ikke er muligt at erhverve de pågældende maskiner i 
den foreliggende udgave; 
(13) dette direktiv fastlægger derfor kun de væsentlige krav 
til sikkerhed og sundhed af generel art, suppleret med 
en række krav, som er mere specifikke for visse 
kategorier af maskiner; for at gøre det lettere for 
fabrikanterne at bevise, at maskinerne er i overens­
stemmelse med disse væsentlige krav, samt for at gøre 
det lettere at kontrollere overensstemmelsen med de 
væsentlige krav, er det ønskeligt, at der på europæisk 
niveau foreligger harmoniserede standarder for så vidt 
angår forebyggelse mod de risici, der skyldes maski­
nernes konstruktion og fremstilling; disse harmonise­
rede standarder på europæisk plan udarbejdes af 
privatretlige organer, og skal bevare deres status som 
ikke-obligatoriske tekster; i denne forbindelse aner­
kendes Comité européen de normalisation (CEN) og 
Comité européen de normalisation électrotechnique 
(Cenelec) som værende de organer, der er kompetente 
til at vedtage de harmoniserede standarder i overens­
stemmelse med de generelle retningslinjer for samar­
bejdet mellem Kommissionen og disse to organer, som 
blev undertegnet den 13. november 1984; i dette 
direktiv forstås ved en harmoniseret standard en 
teknisk specifikation (europæisk standard eller har-moniseringsdokument), som er vedtaget af ét af disse 
organer, eller af begge, efter mandat fra Kommissio­
nen i overensstemmelse med bestemmelserne i Rådets 
direktiv 83/189/EØF af 28. marts 1983 om en 
informationsprocedure med hensyn til tekniske 
standarder og forskrifter i1) samt i henhold til 
ovennævnte generelle retningslinjer; 
(14) indtil der vedtages harmoniserede standarder i den i 
dette direktiv nævnte forstand bør overholdelsen af de 
væsentlige krav og dermed maskinernes frie bevæge­
lighed lettes, ved at man på fællesskabsplan i en 
overgangsperiode godkender de varer, der er i 
overensstemmelse med godkendte nationale standar­
der, ved hjælp af en fællesskabskontrolprocedure, der 
sikrer, at de nationale standarder opfylder de 
væsentlige krav i dette direktiv; i betragtning af den 
generelle og horisontale rolle, som det udvalg, der blev 
nedsat i henhold til artikel 5 i direktiv 83/189/EØF, 
har spillet i Fællesskabets standardiseringspolitik, og i 
særdeleshed dets rolle ved fastlæggelsen af de 
standarder, der skal udarbejdes og i det løbende 
arbejde vedrørende den europæiske og den nationale 
standardisering, er dette udvalg det rette til at bistå 
Kommissionen i Fællesskabets kontrol med de 
nationale standarders overensstemmelse; arbejds­
markedsparterne og især arbejdstagerorganisationer­
ne bør høres på passende vis i forbindelse med 
standardiseringsarbejdet og forvaltningen vedrørende 
dette direktiv; 
(15) som det på nuværende tidspunkt er normal praksis i 
medlemsstaterne, bør ansvaret for at attestere, at 
maskinerne er i overensstemmelse med de væsentlige 
krav, påhvile fabrikanterne; overensstemmelsen med 
harmoniserede standarder giver en formodning om, at 
der også er tale om overensstemmelse med de 
pågældende væsentlige krav; det overlades helt til 
fabrikanten at afgøre, om han finder det nødvendigt at 
lade tredjemand foretage undersøgelser og attestere; 
(16) det er ikke kun nødvendigt at sikre fri bevægelighed, 
ibrugtagning og anvendelse af maskiner, der er 
forsynet med EF-mærke og EF-overensstemmelses-
attest; der skal ligeledes sikres fri bevægelighed for 
maskiner, der ikke er forsynet med EF-mærket, når de 
er bestemt til at skulle inkorporeres i en maskine eller 
samles med andre maskiner, så de udgør et kombine­
ret anlæg; disse maskiner kan imidlertid ikke tages i 
brug og anvendes, så længe de ikke er godkendt som 
værende i overensstemmelse, idet de på grund af det 
manglende EF-mærke må betragtes som ikke værende 
parate til anvendelse; 
(17) medlemsstaternes ansvar på deres område for sikker­
hed, sundhed og andre aspekter, der omfattes af de 
væsentlige krav, bør anerkendes i en beskyttelsesklau-
(!) EFT nr. L 109 af 26. 4. 1983, s. 8. 
3. 2. 88 De Europæiske Fællesskabers Tidende Nr. C 29/3 
sul, som indeholder bestemmelser om passende 
fællesskabsbeskyttelsesprocedurer; 
(18) modtagere af enhver beslutning, der træffes inden for 
rammerne af dette direktiv, skal have kendskab til 
motiveringen for denne beslutning samt de rekursmu­
ligheder, der findes; 
(19) der bør træffes de foranstaltninger, der skal bidrage til 
gradvis at gennemføre det indre marked i en periode, 
der udløber den 31. december 1992; det indre marked 
omfatter et område uden indre grænser, hvori den frie 
bevægelighed for varer, personer, tjenesteydelser og 
kapital er sikret — 
UDSTEDT FØLGENDE DIREKTIV: 
KAPITEL I 
Anvendelsesområde, markedsføring og fri bevægelighed 
Artikel 1 
1. Dette direktiv finder anvendelse på maskiner, og 
fastlægger de væsentlige sikkerhedskrav i forbindelse med 
disse. 
2. Ved »maskine« forstås i dette direktiv en række dele 
eller anordninger, som er forbundet mekanisk, og hvoraf 
mindst en er bevægelig, samt eventuelt startindretninger, 
styringskredsløb og energitilførselskredsløb osv., der er 
samlet med henblik på en nærmere fastlagt anvendelse. 
Som »maskine« betragtes desuden et kombineret anlæg, 
dvs. en samling af maskiner og apparater, som for at opnå 
et bestemt resultat er anbragt og styres således, at de er 
indbyrdes forbundne i deres funktion. 
3. Følgende maskiner omfattes ikke af dette direktivs 
anvendelsesområde: 
— mobile maskiner til bygge- og anlægsvirksomhed, 
— løftemaskiner, 
— mobilt materiel, der anvendes inden for landbrug og 
skovbrug, 
— maskiner til behandling af træ og lignende materialer, 
— maskiner, hvis eneste energikilde er den menneskelige 
kraft, anvendt direkte, 
— maskiner, der er konstrueret og fremstillet til medicinsk 
brug, 
— transportmidler, samt maskiner, der specifikt er 
beregnet som udstyr hertil eller til deres fremdrift, 
— alle maskiner, der opfylder ovennævnte definition, og 
som er omfattet af et EØF-direktiv, der indeholder 
tekniske forskrifter for konstruktion og fremstilling 
med hensyn til sikkerhed og sundhed for så vidt angår de 
risici, der omfattes af dette direktiv. Artikel 2 
1. Medlemsstaterne træffer de nødvendige foranstalt­
ninger, for at de i artikel 1 omhandlede maskiner kun kan 
markedsføres, ibrugtages og anvendes, såfremt de ikke 
bringer personers og i givet fald husdtys eller goders 
sikkerhed og sundhed i fare, når de installeres og 
vedligeholdes på passende vis og anvendes i overensstem­
melse med deres bestemmelse. 
2. Bestemmelserne i dette direktiv berører ikke medlems­
staternes mulighed for — under hensyntagen til Traktaten 
— at fastsætte de krav, som de anser for at være nødvendige 
for at sikre arbejdstagernes beskyttelse i forbindelse med 
anvendelse af de pågældende maskiner, forudsat at dette 
ikke indebærer ændringer af disse maskiner i forhold til 
bestemmelserne i dette direktiv. 
3. Den kontrol, som medlemsstaterne skal udføre i 
forbindelse med de forpligtelser, der påhviler dem i henhold 
til stk. 1 i denne artikel, begrænser sig til bestemmelserne i 
dette direktiv. 
4. Medlemsstaterne modsætter sig ikke, at der på messer, 
udstillinger osv. præsenteres demonstrationsmaskiner, 
som af demonstrationshensyn ikke er i overensstemmelse 
med bestemmelserne i dette direktiv, forudsat at det ved 
skiltning klart er anført, at disse maskiner ikke er i 
overensstemmelse, samt at de ikke kan erhverves, førend 
fabrikanten eller hans i Fællesskabet etablerede repræsen­
tant har bragt dem i overensstemmelse. 
Artikel 3 
De i artikel 1 i dette direktiv omhandlede maskiner skal 
opfylde de væsentlige sikkerhedskrav, der er anført i bilag I. 
Artikel 4 
1. Medlemsstaterne kan ikke forbyde, begrænse eller 
hindre markedsføring, ibrugtagning og anvendelse på deres 
område af maskiner, som opfylder bestemmelserne i dette 
direktiv, og som er forsynet med EF-mærke og ledsaget af 
EF-overensstemmelseserklæring. 
2. Medlemsstaterne kan ikke forbyde, begrænse eller 
hindre markedsføring af maskiner, heller ikke hvis de ikke 
er forsynet med EF-mærke, som er beregnet til at skulle 
inkorporeres i en maskine eller samles med andre maskiner 
med henblik på at udgøre en maskine i den i artikel 1 
nævnte forstand, medmindre de kan fungere selvstændigt. 
Medlemsstaterne tillader imidlertid ikke ibrugtagning og 
anvendelse af disse maskiner, så længe maskinen i den i 
artikel 1 nævnte forstand ikke er blevet erklæret i 
overensstemmelse med direktivets bestemmelser og forsy­
net med EF-mærket. 
Nr. C 29/4 De Europæiske Fællesskabers Tidende 3. 2. 88 
Artikel 5 Såfremt Kommissionen eller en medlemsstat finder, at en 
national standard ikke længere opfylder betingelserne for 
at kunne formodes at være i overensstemmelse med de i 
artikel 3 omhandlede væsentlige sikkerhedskrav, rådspør­
ger Kommissionen udvalget. På baggrund af udvalgets 
udtalelse underretter den medlemsstaterne om, hvorvidt 
den pågældende standard fortsat eller ikke længere skal 
omfattes af formodningen om overensstemmelse, og, 
såfremt sidstnævnte er tilfældet, skal slettes i de i artikel 5, 
stk. 4, omhandlede offentliggørelser. 1. Medlemsstaterne forudsætter, at maskiner, der er 
forsynet med EF-mærke, og som ledsages af EF-overens-
stemmelseserklæring, opfylder de væsentlige sikkerheds­
krav, der omhandles i artikel 3. 
2. Når en national standard, der gennemfører en 
harmoniseret standard, hvis reference er blevet offentlig­
gjort i De Europæiske Fællesskabers Tidende, omfatter et 
eller flere væsentlige sikkerhedskrav, forudsættes den 
maskine, der er fremstillet i overensstemmelse med denne 
standard, at være i overensstemmelse med de pågældende 
væsentlige krav. 
Medlemsstaterne offentliggør referencerne for de nationale 
standarder, der gennemfører de harmoniserede standarder. 
3. Såfremt der ikke findes harmoniserede standarder, 
giver de i stk. 4 omhandlede nationale standarder anledning 
til samme formodning om overensstemmelse. 
4. Medlemsstaterne meddeler Kommissionen ordlyden af 
deres nationale standarder, som de anser for at opfylde et 
eller flere væsentlige sikkerhedskrav. Kommissionen 
meddeler straks de øvrige medlemsstater denne tekst. Ifølge 
den i artikel 6, stk. 2, fastsatte fremgangsmåde underretter 
den medlemsstaterne om de nationale standarder, som 
formodes at være i overensstemmelse med de væsentlige 
krav. 
Medlemsstaterne offentliggør disse standarders referencer. 
Kommissionen offentliggør ligeledes disse referencer i De 
Europæiske Fællesskabers Tidende. 
Artikel 6 
1. Såfremt en medlemsstat eller Kommissionen finder, at 
de i artikel 5, stk. 2, omhandlede harmoniserede standarder 
ikke fuldstændigt opfylder de væsentlige krav, der vedrører 
dem, og som er omhandlet i artikel 3, indbringer 
Kommissionen eller medlemsstaten sagen for det stående 
udvalg, der er nedsat i henhold til direktiv 83/189/EØF ('), 
i det følgende benævnt »udvalget«, og redegør for 
årsagerne hertil. Udvalget afgiver en hasteudtalelse. 
På baggrund af udvalgets udtalelse underretter Kommissio­
nen medlemsstaterne om, hvorvidt det er nødvendigt eller 
ej at tilbagetrække berørte standarder i de i artikel 5, stk. 2, 
omhandlede offentliggørelser. 
2. Når Kommissionen har modtaget den i artikel 5, stk. 4, 
omhandlede meddelelse, rådspørger den udvalget. På 
baggrund af udvalgets udtalelse underretter Kommissionen 
inden en måned medlemsstaterne om, hvorvidt den 
pågældende nationale standard skal omfattes eller ej af 
formodningen om overensstemmelse, og i bekræftende fald 
at referencerne derfor skal offentliggøres på nationalt plan. 
(!) EFT nr. L 109 af 26. 4. 1983, s. 8. Artikel 7 
1. Såfremt en medlemsstat konstaterer, at maskiner, der 
er forsynet med EF-mærke og anvendes i overensstemmelse 
med deres bestemmelse, risikerer at frembyde fare for 
personers sikkerhed og i givet fald husdyrs eller goders 
sikkerhed, træffer den alle nødvendige foranstaltninger for 
at trække maskinerne tilbage fra markedet, forbyde deres 
markedsføring, ibrugtagning, anvendelse eller indskrænke 
deres frie bevægelighed. 
Medlemsstaten underretter straks Kommissionen om 
denne foranstaltning og anfører grundene til beslutningen, 
herunder navnlig om den manglende overensstemmelse 
skyldes: 
a) at de i artikel 3 omhandlede væsentlige krav ikke er 
opfyldt; 
b) fejlagtig anvendelse af de i artikel 5 omhandlede 
standarder; 
c) en mangel ved selve de i artikel 5 omhandlede 
standarder. 
2. Kommissionen holder hurtigst muligt samråd med de 
berørte parter. Såfremt Kommissionen efter dette samråd 
konstaterer, at foranstaltningen er berettiget, giver den 
straks den medlemsstat, der har taget initiativet samt de 
øvrige medlemsstater underretning herom. Såfremt den i 
stk. 1 omhandlede beslutning motiveres med en mangel ved 
selve standarderne, forelægger Kommissionen sagen for 
udvalget, såfremt den medlemsstat, der har truffet 
beslutningen, har til hensigt at fastholde den, og indleder de 
i artikel 6 omhandlede procedurer. 
3. Når en maskine, der ikke er i overensstemmelse, er 
forsynet med EF-mærke, træffer den kompetente medlems­
stat de fornødne foranstaltninger over for den, der har 
påsat mærket, og underretter Kommissionen og de øvrige 
medlemsstater herom. 
4. Kommissionen sørger for, at medlemsstaterne holdes 
underrettet om denne procedures forløb og resultater. 
KAPITEL II 
Godkendelsesprocedurer 
Artikel 8 
Fabrikanten, eller hans i Fællesskabet etablerede repræsen­
tant, skal for at dokumentere maskinernes overensstem­
melse med direktivets bestemmelser: 
3. 2. 88 De Europæiske Fællesskabers Tidende Nr. C 29/5 
a) inden markedsføringen udarbejde en dokumentation, 
der omfatter 
i) et teknisk dossier bestående af: 
— en samlet plan over maskinen samt planerne for 
styringskredsløbene, 
— detaljerede og komplette planer, eventuelt ledsa­
get af beregningsbilag, forsøgsresultater osv., der 
gør det muligt at fremstille maskinen, 
— en liste over: 
— de væsentlige krav i dette direktiv, 
— øvrige lovbestemmelser, 
— samt standarder 
som er blevet benyttet ved konstruktionen af 
maskinen, 
— en beskrivelse af de løsninger, der er valgt for at 
forebygge de risici, som maskinen frembyder, 
— såfremt fabrikanten ønsker det, enhver teknisk 
rapport eller attest fra et kompetent organ, 
— et eksemplar af brugsanvisningen for maskinen 
ii) ved seriefremstilling, de interne dispositioner, der vil 
blive truffet for at sikre, at maskinerne er i 
overensstemmelse med bestemmelserne i direktivet 
iii) ved seriefremstilling kan den samme dokumentation 
anvendes for alle maskiner af samme type 
b) når maskinen er fremstillet, og den er i overensstemmel­
se med de væsentlige sikkerhedskrav, der vedrører den, 
for hver af de fremstillede maskiner udarbejde en EF-
overensstemmelseserklæring, der udfærdiges i overens­
stemmelse med modellen i bilag II, og anbringe det i 
artikel 9 omhandlede EF-mærke på maskinen. 
Fabrikanten eller hans i Fællesskabet etablerede 
repræsentant opbevarer den under litra a) ovenfor 
omhandlede dokumentation, og holder den til rådighed 
for de i henhold til artikel 2 ansvarlige nationale 
myndigheder i mindst 10 år efter maskinens fremstil-
lingsdato eller fremstillingsdatoen for det sidste eksem­
plar af maskinen, såfremt der er tale om seriefremstil­
ling. 
Når hverken fabrikanten eller hans repræsentant er 
etableret i Fællesskabet, påhviler ovennævnte forpligtelser 
til at holde en dokumentation til rådighed enhver person, som markedsfører maskinen i Fællesskabet. De samme 
forpligtelser påhviler den, som samler maskiner eller dele af 
maskiner af forskellig oprindelse, eller som fremstiller 
maskinen til eget brug. 
KAPITEL III 
EF-mærke 
Artikel 9 
1. EF-mærket består af bogstaverne EF i overensstemmel­
se med modellen i bilag III efterfulgt af de to sidste cifre i det 
årstal, hvor mærket er blevet anbragt. 
2. EF-mærket skal anbringes på maskinen i overensstem­
melse med punkt 1.7.3 i bilag I. 
3. Det er forbudt at anbringe mærker eller oplysninger på 
maskinerne, der kan forveksles med EF-mærket. 
KAPITEL IV 
Afsluttende bestemmelser 
Artikel 10 
Enhver afgørelse truffet af en medlemsstat i medfør af dette 
direktiv begrundes behørigt. Afgørelsen meddeles så 
hurtigt som muligt til den berørte part med angivelse af de i 
denne medlemsstat eksisterende rekursmuligheder og 
fristerne for disses anvendelse. 
Artikel 11 
1. Medlemsstaterne vedtager og offentliggør inden den 
1. januar 1989 de nødvendige love og administrative 
bestemmelser for at efterkomme dette direktiv. De 
underretter straks Kommissionen herom. 
Medlemsstaterne anvender disse bestemmelser fra den 
1. januar 1991. 
2. Medlemsstaterne meddeler Kommissionen teksten til 
de nationale retsforskrifter, som de udsteder på det 
område, der er omfattet af dette direktiv. 
Artikel 12 
Dette direktiv er rettet til medlemsstaterne. 
Nr. C 29/6 De Europæiske Fællesskabers Tidende 3. 2. 88 
BILAG I 
INDLEDENDE BEMÆRKNINGER 
1. De forpligtelser, der er fastsat i de væsentlige sikkerhedskrav, finder kun anvendelse, når den 
tilsvarende risiko eksisterer for den pågældende maskine. Kravene i punkt 1.1.2, 1.7.3 og 1.7.4 
gælder for alle de maskiner, der omfattes af dette direktiv. 
2. Såfremt de forpligtelser, der er fastsat i en eller flere væsentlige sikkerhedskrav, af tvingende 
grunde ikke kan opfyldes, skal der træffes kompenserende foranstaltninger, således at det 
endelige sikkerhedsniveau bliver tilsvarende højt. 
1. VÆSENTLIGE SIKKERHEDSKRAV I FORBINDELSE MED KONSTRUKTION OG 
FREMSTILLING GÆLDENDE FOR ALLE DE AF DIREKTIVET OMHANDLEDE 
MASKINER 
1.1. Generelle bemærkninger 
1.1.1. Definitioner 
I dette direktiv forstås ved: 
a) »farligt område«, ethvert område inden i og/eller rundt om en maskine i funktion, hvori en 
udsat persons tilstedeværelse (eller tilstedeværelsen af en del af hans krop eller klæder) udgør 
en fare for den pågældendes sikkerhed eller sundhed; 
b) »udsat person«, enhver person, der befinder sig i et farligt område; 
c) »operatør«, den eller de person(er), der har til opgave at opstille og montere en maskine, få 
den til at fungere samt indstille, vedligeholde, reparere og transportere denne. 
1.2.2. Principper for integrering af sikkerheden 
a) Ved konstruktionen og fremstillingen af maskinen skal fabrikanten tage hensyn til de farer, 
der er for ulykker, vurdere sundhedsfarerne og vælge de bedst egnede løsninger for under 
hensyntagen til de tekniske fremskridt at fjerne eller mindske disse farer mest muligt. 
Dette gælder for alle stadier i maskinens levetid, lige fra fremstilling til endelig demontering. 
b) Ved valget af de bedst egnede løsninger skal fabrikanten tage hensyn til følgende principper i 
den anførte rækkefølge: 
— så vidt muligt fjerne eller mindske farerne (integrering af sikkerheden ved konstruktion 
og fremstilling af maskinen), 
— træffe de nødvendige beskyttelsesforanstaltninger over for de farer, som ikke kan fjernes; 
— give brugerne oplysninger om de tilbageværende farer som følge af, at de trufne 
beskyttelsesforanstaltninger er ufuldstændige. 
c) Ved konstruktionen og fremstillingen af maskinen og ved udarbejdelsen af brugsanvisningen 
skal fabrikanten undersøge og sikre maskinens sikkerhed ud fra samme kvalitetsniveau, som 
gælder for maskinens øvrige funktioner. 
d) Ved konstruktionen og fremstillingen af maskinen og ved udarbejdelsen af brugsanvisningen 
skal fabrikanten ikke kun tage maskinens normale anvendelse i betragtning, men også den 
anvendelse af maskinen, der med rimelighed kan forventes. Fabrikanten skal således tage de 
eksisterende farer med normal anvendelse af mqskinen i betragtning, men også de farer, der 
skyldes unormale men forudsigelige situationer (f.eks.: farer som følge af en refleksbevægelse 
eller en fejlfunktion ved maskinen). Fabrikanten skal ligeledes tage hensyn til de 
anvendelsesmåder, som normalt kan benyttes, selv om det ikke er forudset. Brugsanvisningen 
skal derfor om fornødent indeholde oplysninger om eventuelle begrænsninger i brugen af 
maskinen. 
e) Ved normal anvendelse skal operatørens ubehag, træthed og psykiske belastning (stress) 
begrænses i så høj grad som muligt under hensyntagen til, hvad der er ergonomisk 
hensigtsmæssigt. 
3. 2. 88 De Europæiske Fællesskabers Tidende Nr. C 29/7 
f) Fabrikanten skal ved konstruktionen og fremstillingen tage hensyn til de begrænsninger, som 
operatøren udsættes for ved den nødvendige eller forventede anvendelse af individuelle 
beskyttelsesanordninger (f.eks. sko, handsker osv.). 
1.1.3. Materialer og produkter 
De materialer, der anvendes ved fremstillingen af maskinen eller de produkter, der anvendes og 
skabes ved dens anvendelse, må ikke frembyde fare for de udsatte personers sikkerhed og 
sundhed. 
Såfremt der i arbejdsgangen indgår væsker, skal maskinen være konstrueret og fremstillet 
således, at den kan anvendes uden fare ved påfyldning, anvendelse, genvinding og udledning. 
1.1.4. Belysning 
Maskinen skal være konstrueret og fremstillet således, at arbejdsområdet er tilstrækkeligt oplyst 
i forhold til de operationer, der foretages dér, og således at den omgivende belysning har en 
normal værdi. 
Fabrikanten skal ligeledes påse, at der ikke er generende skyggezoner, at belysningen er blændfri, 
og at der ikke opstår nogen farlig stroboskopisk effekt som følge af den belysning, som 
fabrikanten har anvendt. 
Såfremt visse indre dele regelmæssigt skal undersøges, bør de være forsynet med egnet belysning; 
det samme gælder for de områder, hvor der foretages indstilling og vedligeholdelse. 
1.1.5. Konstruktion af maskinen med henblik på båndtering 
Maskinen eller hver enkelt af dens forskellige dele skal: 
— kunne opstilles og demonteres uden fare, 
— være indpakket eller konstrueret således, at den kan henstilles uden beskadigelser og fare 
(f.eks. tilstrækkelig stabilitet, særlige understøtninger osv.). 
Når maskinens eller de forskellige maskindeles masse, dimensioner eller form ikke gør det muligt 
at transportere dem i hånden, skal maskinen eller hver enkelt af dens forskellige dele: 
— enten være forsynet med indretninger, der gør det muligt at gribe dem med en løfteanordning, 
— være således udformet, at den kan udstyres med sådanne indretninger (genvindhuller f.eks.), 
— eller have en sådan form, at løfteanordningerne let kan tilpasses. 
Når maskinen eller én af dens dele transporteres i hånden, skal de: 
— enten let kunne transporteres, 
— eller omfatte gribeindretninger (f.eks. håndtag osv.), der gør det muligt at transportere dem 
sikkert. 
Der skal træffes særlige sikkerhedsforanstaltninger i forbindelse med håndtering af lette 
værktøjer og/eller maskindele, som kan være farlige (form, materiale osv.). 
1.2. Betjeningsanordninger 
1.2.1. Betjeningsanordningernes sikkerhed og pålidelighed 
Betjeningsanordningernes funktion skal være pålidelig. 
De skal være konstrueret og fremstillet således, at: 
— ikke-identificerbare fejl undgås, 
— der i så høj grad som muligt anvendes indretninger, der skal aktiveres, 
— de former for fejlbetjening, der med rimelighed kan forudses, umuliggøres. 
Nr. C 29/8 De Europæiske Fællesskabers Tidende 3. 2. 88 
1.2.2. Betjeningsanordninger 
Betjeningsanordningerne skal være: 
— tydelige og lette at få øje på og i givet fald hensigtsmæssigt afmærket, 
— anbragt, så de kan betjenes sikkert, hurtigt, uden spild af tid og entydigt, 
— udformet således, at der er et logisk forhold mellem betjeningsanordningens bevægelse og 
den udløste handling, 
— anbragt uden for de farlige områder, bortset fra om fornødent visse nødstopsanordninger, 
— anbragt således, at der ingen ekstra fare er ved deres betjening, 
— udformet eller beskyttet således, at risiko for utilsigtet udløsning af funktioner, hvorved der 
kan opstå fare, er forhindret. 
Såfremt en betjeningsanordning er konstrueret og fremstillet således, at flere forskellige 
handlinger er mulige, dvs. at dens aktionering ikke er entydig (f.eks. anvendelse af tastaturer 
osv.), skal den handling, der vil blive udløst, klart angives, og om fornødent bekræftes. 
Betjeningsanordningerne skal være udformet således, at deres placering, bevægelse, mekaniske 
modstand og trækmodstand er forenelige med den udløste handling under hensyntagen til, hvad 
der er ergonomisk hensigtsmæssigt. Der skal tages hensyn til forhold, der skyldes nødvendig eller 
forventet anvendelse af individuelle beskyttelsesanordninger (f.eks. sko, handsker osv.). 
Operatøren skal fra betjeningsstedet kunne aflæse overvågnings- og kontrolorganerne (skiver, 
signaler osv.), når aflæsning af deres visning er nødvendig, for at han kan foretage en sikker 
betjening. 
Der skal træffes foranstaltninger til, at operatøren fra betjeningsstedet kan overvåge alle farlige 
områder ved maskinen enten direkte eller f.eks. ved anvendelse af spejle, kameraer og 
kontrolskærme osv. Såfremt dette er umuligt, skal betjeningssystemet være konstrueret og 
fremstillet således, at enhver igangsætning forudgås af et advarselssignal. 
1.2.3. Igangsætning 
Maskinens igangsætning eller gentilkobling efter et stop, uanset årsagen til dette, samt en 
væsentlig ændring af hastigheden, må kun kunne ske ved hjælp af en bevidst handling i 
forbindelse med et betjeningsorgan, der er beregnet hertil, bortset fra det tilfælde, hvor der er tale 
om den automatiske styrings normale funktion. 
Såfremt en maskine omfatter flere startindretninger, og operatørerne derved kan bringe 
hinanden i fare, skal der træffes yderligere foranstaltninger til hindring af denne fare. 
1.2.4. Stopindretninger 
Normalt stop 
Hvert arbejdssted skal være forsynet med en betjeningsanordning til standsning af alle 
bevægelige dele i maskinen eller blot en del af disse. 
Hvis der er flere operatører, skal der træffes foranstaltninger til at sikre, at der ikke opstår farlige 
situationer, såfremt en operatør standser maskinen, hverken for ham selv eller for de øvrige 
operatører. 
Stopordren til maskinen skal have prioritet i forhold til igangsætningsordrerne. 
Nødstop 
Såfremt den normale standsningsperiode i tilfælde af visse alvorlige uheld eller visse situationer, 
der kan medføre en ulykke, er for lang, eller såfremt faresituationen gør særlige foranstaltninger 
nødvendige, skal maskinen være forsynet med et nødstop. 
Nødstoppet skal: 
— omfatte tydelige betjeningsanordninger, som er hurtige at komme til, 
— forårsage standsning af den faretruende proces på så kort tid som muligt, 
— eventuelt igangsætte eller gøre det muligt at igangsætte visse beskyttelsesbevægelser. 
3. 2. 88 De Europæiske Fællesskabers Tidende Nr. C 29/9 
Nødstoppet skal være indrettet således, at det forbliver blokeret; det må kun kunne neutraliseres 
ved hjælp af en hensigtsmæssig handling; denne neutralisering må ikke indebære, at maskinen 
går i gang, men kun muliggøre start igen. 
Kombinerede anlæg 
I forbindelse med maskiner eller maskindele, der er konstrueret til at arbejde i forening, skal 
fabrikanten konstruere og fremstille maskinen således, at stopanordningerne, herunder 
nødstoppet, ikke kun kan standse maskinen, men også alt udstyr før og/eller bagefter, såfremt 
deres fortsatte kørsel kan frembyde fare. 
1.2.5. Hastighedsomskifter 
Såfremt maskinen er konstrueret og fremstillet til at kunne anvendes efter flere betjeningsmåder 
eller funktionsmåder, som udgør forskellige sikkerhedsniveauer (f.eks. indstilling, vedlige­
holdelse, undersøgelse osv.), skal den være forsynet med en hastighedsomskifter, der kan aflåses i 
den enkelte stilling. Hver stilling på hastighedsomskifteren skal svare til en enkelt betjenings-
eller funktionsmåde. 
Hastighedsomskifteren kan erstattes af andre hastighedsanordninger, der gør det muligt at 
begrænse anvendelsen af visse af maskinens funktioner til visse grupper af operatører (f.eks. 
adgangskode til visse numeriske betjeningsfunktioner osv.). 
Såfremt maskinen ved visse operationer skall kunne fungere med neutraliserede beskyttelsesan-
ordninger skal hastighedsomskifteren samtidig: 
— udelukke automatisk betjening, 
— ikke tillade andre bevægelser end af betjeningsanordninger, der nødvendiggør en vedvarende 
handling, 
— kun tillade, at farlige bevægelige dele fungerer under øgede sikkerhedsforanstaltninger (f.eks. 
langsom kørsel, begrænset belastning, stop-go-kørsel osv.). 
1.2.6. Svigt i styringskredsløbet og/eller i energitilførselskredsløbet 
En afbrydelse, genetablering efter en afbrydelse, eller variation, opad eller nedad, i 
energitilførslen til maskinen må ikke skabe farlige situationer. 
Ligeledes må en fejl, der påvirker styringskredsløbets logik, et svigt i eller en forringelse af 
styringskredsløbet og/eller energitilførselskredsløbet ikke skabe farlige situationer. 
1.3. Beskyttelsesforanstaltninger mod mekaniske risici 
1.3.1. Stabilitet 
Maskinen samt dens dele og udstyr skal være fremstillet således, at den under normal anvendelse 
er tilstrækkelig stabil til at kunne anvendes uden fare for, at den vipper, vælter eller der opstår 
utilsigtede bevægelser. 
Såfremt selve maskinens form eller den planlagte installation ikke tillader en tilstrækkelig 
stabilitet, skal den være forsynet med egnede fastgørelsesmidler, som angives i brugsanvisningen. 
1.3.2. Brudfare ved betjening 
Maskindelene, herunder forbindelsesdelene, skal kunne modstå de belastninger, de udsættes for i 
forbindelse med den af fabrikanter forventede anvendelse. 
De anvendte materialer skal være tilstrækkeligt resistente i forhold til de særlige kendetegn ved 
det af fabrikanten forventede anvendelsesmiljø, bl.a. for så vidt angår træthed, forældelse, 
korrosion, abrasion. 
Fabrikanten skal i brugsanvisningen angive, hvilken (eller hvilke) del(e) der bør udskiftes af 
sikkerhedsmæssige hensyn, samt hvor hyppigt denne udskiftning bør finde sted. 
Såfremt der trods de trufne foranstaltninger fortsat er fare for sprængning eller brud (f.eks. 
slibeskiver), skal de pågældende bevægelige dele monteres og afskærmes, så dele af dem ikke kan 
spredes. 
Nr. C 29/10 De Europæiske Fællesskabers Tidende 3. 2. 88 
Hårde eller bløde rør, der indeholder væsker, især under højtryk, skal kunne modstå de 
forventede interne og eksterne belastninger: de skal være solidt fastgjorte og/eller beskyttet mod 
belastninger af enhver art; der skal træffes sikkerhedsforanstaltninger til, at de i tilfælde af brud 
ikke frembyder nogen fare (pludselige bevægelser, højtrykstråler osv.). 
Såfremt arbejdsstykket automatisk føres frem mod værktøjet, skal følgende betingelser være 
opfyldt for at undgå fare for brud på værktøjet: 
— ved kontakten mellem værktøj og arbejdsstykke skal værktøjet have nået sine normale 
arbejdsvilkår, 
— når værktøjet standser (frivilligt eller ved et uheld) skal bevægelsen, der fører arbejdsstykket 
frem, standse inden for et tidsrum, der er foreneligt med værktøjets standsningstid. 
1.3.3. Risici i forbindelse med genstandes fald 
Der skal træffes foranstaltninger til at forhindre fald eller udslyngning af genstande 
(arbejdsemner, værktøj osv.), som kan frembyde en fare. 
1.3.4. Risici i forbindelse med overflader, kanter, hjørner 
Maskinen skal være udformet uden spidse og skarpe kanter samt ru overflader, som kan medføre 
personskade. 
Skærende værktøj, som er absolut nødvendigt, for at maskinen kan fungere, omfattes ikke af 
bestemmelsen. 
1.3.5. Forebyggelse af risici i forbindelse med bevægelige dele 
Maskinens bevægelige dele skal være konstrueret, fremstillet og anbragt eller i givet fald forsynet 
med afskærmninger eller beskyttelsesanordninger med henblik på at forhindre enhver risiko for 
kontakt, som kan frembyde fare. 
1.3.6. Va/g af beskyttelse mod risici i forbindelse med bevægelige dele 
Afskærmninger eller beskyttelsesanordninger, der anvendes som beskyttelse mod risici i 
forbindelse med bevægelige dele, skal vælges i forhold til den foreliggende fare. Afskærmninger­
ne eller beskyttelsesanordningerne må ikke i sig selv frembyde fare. Nedenstående angivelser skal 
tages i betragtning ved udvælgelsen. 
A. Bevægelige, kr a f to ve r førende dele 
Afskærmninger, der er udformet til at beskytte udsatte personer mod farer som følge af 
bevægelige, kraftoverførende dele (som f.eks. blokke, remme, tandhjulsforbindelser, 
drivaksler osv.) skal være: 
— enten faste afskærmninger, i overensstemmelse med krav 1.4.1., 
— eller løse afskærmninger, i overensstemmelse med krav 1.4.2. 
Den sidste løsning skal benyttes, når det forventes, at der ofte skal foretages indgreb. 
B. Bevægelige dele, der bidrager til arbejdets gennemførelse 
Afskærmninger eller beskyttelsesanordninger, der er udformet til at beskytte udsatte 
personer mod farer fra de øvrige bevægelige dele (som f.eks. skærende værktøj, mobile 
organer i presser, cylindre osv.), skal være: 
— faste afskærmninger så vidt det er muligt, i overensstemmelse med krav 1.4.1, 
— eller afskærmninger og beskyttelsesanordninger i overensstemmelse med krav 1.4.3. 
Når adgangen til visse bevægelige dele, der bidrager til gennemførelsen af arbejdet, ikke kan 
forhindres helt eller delvis under deres funktion, idet de operationer, der skal gennemføres, 
kræver, at operatøren arbejder i nærheden af dem, skal disse elementer, så vidt det er teknisk 
muligt, være forsynet: 
— med faste afskærmninger, i overensstemmelse med krav 1.4.1, der forhindrer adgang til 
de dele, der ikke anvendes til arbejdet, 
— og løse afskærmninger, i overensstemmelse med krav 1.4.4, der kun tillader adgang til de 
bevægelige dele, der er absolut nødvendige for arbejdets gennemførelse. 
3. 2. 88 De Europæiske Fællesskabers Tidende Nr. C 29/11 
1.4. Kendetegn ved afskærmninger og beskyttelsesanordninger 
1.4.1. Faste afskærmninger 
Faste afskærmninger skal: 
— være solidt fremstillet, 
— fastholdes solidt. 
Deres fastholdelse skal ske ved systemer, der gør det nødvendigt at anvende værktøj for at åbne 
dem. 
Så vidt muligt må de ikke kunne forblive på plads, når deres fastgørelsesmidler mangler. 
1.4.2. Løse afskærmninger 
De løse afskærmninger skal: 
— være solidt fremstillet, 
— såvidt muligt forblive på maskinen, når de åbnes, 
— være forsynet med en aflåsningsmekanisme, som gør det umuligt at igangsætte de bevægelige 
dele, så længe de muliggør adgang til disse dele, og som udløser standsning, så snart de ikke 
længere er i aflåst stilling. 
1.4.3. Afskærmninger og beskyttelsesanordninger 
Afskærmninger og beskyttelsesanordninger såsom: 
— faste afskærmninger, 
— løse afskærmninger, 
— beskyttelsesanordninger med følere (tæpper med følere, optiske afbrydere osv.), 
— tohåndsudløsning osv., 
skal være konstrueret og indpasset i styringssystemet, således at: 
— igangsætning af de bevægelige dele ikke er-mulig, så længe operatøren har mulighed for at nå 
dem, 
— operatøren ikke kan nå de bevægelige dele, når de er i funktion: dvs. at det ikke er muligt at 
åbne afskærmningen, førend de bevægelige dele er standset (aflåsningsmekanisme), at 
følerne er placeret tilstrækkeligt langt fra de bevægelige dele, så disse er standset, inden de 
kan nås osv., 
— deres indstilling kræver en bevidst handling, f.eks. anvendelse af værktøj, en nøgle osv., 
— igangsætning eller standsning af de bevægelige dele forhindres, såfremt en del af 
beskyttelsesanordningen mangler eller svigter, 
— der ved en egnet afskærmning beskyttes mod faren for udslyngning. 
1.4.4. Justerbare afskærmninger, der begrænser adgangen 
Justerbare afskærmninger, der begrænser adgangen til de bevægelige dele, der er strengt 
nødvendige for arbejdets gennemførelse skal: 
— være solidt fremstillet, 
— kunne indstilles manuelt eller automatisk, afhængigt af det arbejde, der skal udføres, 
— kunne justeres uden brug af værktøj, og på en nem måde, 
— så vidt muligt mindske faren for udslyngning. 
Betjening og anvendelse af disse afskærmninger må ikke kunne give anledning til øget fare eller 
hindre udsynet under arbejdet; desuden bør det ikke være nødvendigt at afmontere dem i 
forbindelse med de sædvanlige produktions- og vedligeholdelsesoperationer. 
Nr. C 29/12 De Europæiske Fællesskabers Tidende 3. 2. 88 
1.5. Beskyttelsesforanstaltninger mod andre risici 
1.5.1. Risici, der skyldes elektrisk energi 
Når maskinen er elektrisk drevet, skal den være konstrueret, fremstillet og udstyret således, at 
enhver form for risiko i forbindelse med elektricitet er forhindret eller kan forhindres. 
1.5.2. Risici som følge af statisk elektricitet 
Maskinen skal være konstrueret og fremstillet således, at det undgås eller begrænses, at der 
opstår elektrostatiske opladninger, der kan være farlige, og/eller være forsynet med 
anordninger, der gør det muligt at bortlede disse. 
1.5.3. Risici som følge af hydraulisk, pneumatisk og termisk energi 
Når maskinen drives ved hydraulisk, pneumatisk eller termisk energi, skal den være konstrueret, 
fremstillet og udstyret således, at enhver risici, der kan opstå ved disse former for energi, 
forhindres. 
1.5.4. Risici som følge af ekstreme temperaturer 
Der skal træffes forholdsregler med henblik på at forhindre enhver fare for tilskadekomst ved 
berøring med eller ved ophold i nærheden af emner eller materialer med høj temperatur eller 
meget lav temperatur. 
Faren for udsprøjtning af varme eller meget kolde stoffer skal undersøges. Såfremt en sådan fare 
består, skal der træffes de nødvendige forholdsregler til forhindring heraf, og såfremt dette ikke 
er teknisk muligt, imødegåelse af denne fare. 
1.5.5. Brandfare 
Maskinen skal være konstrueret og fremstillet således, at enhver fare for brand, fremkaldt af 
selve maskinen eller af gasser, flydende stoffer, støv, dampe og andre stoffer, som maskinen 
producerer eller anvender, undgås. 
1.5.6. Eksplosionsfare 
Såfremt fabrikanten forventer, at maskinen skal anvendes i eksplosionsfarlig atmosfære, skal 
maskinen være konstrueret og fremstillet med henblik på at forhindre eksplosionsfare. 
Tilsvarende forholdsregler skal træffes, såfremt støv, gasser, dampe eller andre affaldsstoffer, 
som maskinen producerer, vil kunne gøre atmosfæren inden i eller rundt om maskinen 
eksplosionsfarlig. 
Desuden skal det elektriske materiel, der indgår i disse maskiner, med hensyn til eksplosionsfare 
være i overensstemmelse med bestemmelserne i direktiv 76/117/EØF (}) og 79/196/EØF (2), 
ændret ved direktiv 84/47/EØF (3) i almindelige tilfælde, og direktiv 82/130/EØF (4) ved 
anvendelse i grubegasholdige miner. 
1.5.7. Støjrisici 
Maskinen skal være konstrueret og fremstillet således, at risici som følge af luftbåret 
støjemission mindskes til det lavest mulige niveau, der med rimelighed kan forventes på 
baggrund af de tekniske fremskridt og de eksisterende forholdsregler til støjbekæmpelse, bl. a. 
ved støjkilden. 
1.5.8. Vibrationsrisici 
Maskinen skal være konstrueret og fremstillet således, at fare som følge af de vibrationer, som 
maskinen frembringer, mindskes til det lavest mulige niveau på baggrund af de tekniske 
fremskridt. 
(!) EFT nr. L 24 af 30. 1. 1976, s. 45. 
(2) EFT nr. L 43 af 20. 2. 1979, s. 20. 
(3) EFT nr. L 31 af 2. 2. 1984, s. 19. 
(4) EFT nr. L 59 af 2. 3. 1982, s. 10. 
3. 2. 88 De Europæiske Fællesskabers Tidende Nr. C 29/13 
1.5.9. Strålingsfare 
Fabrikanten skal træffe forholdsregler til at sikre, at enhver emission fra maskinen af stråler, 
hvad enten disse er elektromagnetiske, ioniserende eller andet, begrænses til hvad der er 
nødvendigt for maskinens funktion, og at deres indvirkning på de udsatte personer er ubetydelig 
eller reduceret til et niveau, der ikke er farligt. 
1.5.10. Risici som følge af emission af støv, gasser m. v. 
Maskinen skal være konstrueret, fremstillet og/eller udstyret således, at farer, der skyldes gasser, 
flydende stoffer, støv, dampe og andre affaldsstoffer, som udvikles af maskinen, undgås. 
Når en sådan fare består, skal maskinen være udstyret således, at de nævnte produkter opfanges 
og/eller opsuges. 
Når maskinen ikke er lukket ved normal brug, skal de i foregående stykke nævnte anordninger til 
opsamling og/eller opsugning være anbragt så tæt som muligt på emissionsstedet. 
1.6. Pasning 
1.6.1. Vedligeholdelse af maskinen 
De punkter, hvorfra indstilling, smøring og normal vedligeholdelse af maskinen finder sted, skal 
være anbragt uden for de farlige områder. Indstilling, pasning, reparation og normal 
vedligeholdelse af maskinen skal kunne foretages på maskinen, når denne er standset. 
Såfremt mindst én af ovennævnte betingelser ikke kan opfyldes af tekniske årsager, skal disse 
operationer kunne gennemføres uden fare (jf. bl.a. 1.2.5). 
Fejl ved montering eller genmontering af visse dele, som kan frembyde fare, skal umuliggøres ved 
konstruktionen af disse dele, og hvis dette ikke lader sig gøre, ved oplysninger, der anføres på 
selve delene og/eller maskinhusene. De samme oplysninger skal være anført på de bevægelige 
dele og/eller deres huse, når det er nødvendigt at kende omdrejningsretningen for at undgå fare. 
Der kan eventuelt gives supplerende oplysninger i brugsanvisningen. 
Når fejlagtig tilslutning kan frembyde fare, skal forkert samling af væskeførende, strømførende 
o.lign. ledninger umuliggøres ved selve konstruktionen, og hvis dette ikke lader sig gøre, ved 
oplysning på rør, ledninger og samledåser. 
1.6.2. Adgangsveje til arbejdsstedet og interventionspunkter 
Fabrikanten skal forsyne maskinen med adgangsveje (trapper, stiger, gangbroer osv.), der gør det 
muligt sikkert at nå alle nødvendige steder i forbindelse med produktion, indstilling og 
vedligeholdelse. De dele af maskinen, der er bestemt til adgangs- og færdselsveje for personer, 
skal være konstrueret og fremstillet således, at fald hindres. 
1.6.3. Adskillelse af energikilderne 
Enhver maskine skal være forsynet med anordninger, der gør det muligt at isolere den fra hver 
enkelt af dens energikilder. 
Når operatøren fra de steder, han skal opholde sig, ikke kan kontrollere, om denne afbrydelse 
fortsat består, bør indretningen være aflåselig. 
Efter afbrydelsen skal al restenergi fra maskinen kunne bortledes uden fare for de udsatte 
personer. 
Som undtagelse fra ovennævnte krav kan det tillades, at visse kredsløb ikke kan adskilles fra 
deres energikilde, fordi det f.eks. skal sikres, at emner fastholdes, informationer bevares, indre 
dele oplyses osv. I så fald skal der træffes særlige forholdsregler til at sikre operatørernes 
sikkerhed. 
Nr. C 29/14  De  Europæiske  Fællesskabers  Tidende  3.  2. 88 
1.7. Anvisninger 
1.7.1.  Alarmsignaler 
Såfremt  maskinen  er forsynet  med  alarmsignaler  (f.eks.  tavler,  lyssignaler  osv.),  skal  disse  være 
entydige  og lette  at få øje på. 
Der skal  træffes  forholdsregler  til at sikre,  at operatøren  kan  kontrollere,  om disse  alarmsignaler 
hele tiden  fungerer. 
Forskrifterne  i direktiv  77/576/EØF  (]) om sikkerhedsfarver  og -tavler  skal  finde  anvendelse. 
1.7.2.  Advarsel  om  resterende  risici 
Når der fortsat  består  andre  farer  trods  de trufne  forholdsregler,  eller  når der er tale  om ikke 
indlysende  potentielle  risici  (f.eks.  elektrisk  skab,  radioaktiv  kilde,  rensning  af et hydraulisk 
kredsløb,  risiko  i en ikke-synlig  del osv.),  skal  fabrikanten  advare  om dette. 
Disse  advarsler  skal  helst  bestå  i piktogrammer,  der er forståelige  for alle,  og/eller  være  affattet 
på et af de sprog,  der tales  i anvendelseslandet,  eventuelt  efter  anmodning  ledsaget  af de sprog, 
som operatørerne  forstår. 
1.7.3.  Mærkning 
Hver  maskine  skal  være  forsynet  med  følgende  oplysninger  på en måde,  så de er tydelige  og ikke 
kan fjernes: 
— fabrikantens  navn  og adresse; 
— EF-mærket,  som  omfatter  fremstillingsåret  (jf. bilag  2); 
— specifikation  af serie  eller  typebenævnelse; 
— eventuelt  serienummer. 
Desuden  skal  det  være  angivet  på maskinen,  såfremt  fabrikanten  forventer  anvendelse  af 
maskinen  i eksplosionsfarligt  miljø. 
Afhængig  af maskinens  art skal  den  desuden  være  forsynet  med  alle  oplysninger,  som  er 
nødvendige  for,  at den  kan  anvendes  sikkert  (f.eks.  maksimal  rotationsfrekvens  for visse 
drejende  dele,  maksimal  diameter  for de værktøjer,  der kan  påmonteres,  masse  osv.). 
1.7.4.  Brugsanvisning 
a) Der  skal  til hver  maskine  medfølge  en brugsanvisning,  som  mindst  omfatter  oplysninger  om 
følgende: 
— gentagelse  af de oplysninger,  der er anført  i forbindelse  med  mærkningen  (jf. 1.7.3), 
— de normale  anvendelsesvilkår, 
— det  eller  de arbejdssteder,  hvor  det forventes,  at operatørerne  vil befinde  sig, 
— anvisninger  således,  at følgende  operationer  kan  gennemføres  uden  fare: 
— håndtering,  ved  angivelse  af maskinens  masse  og dens  forskellige  dele,  når de kan 
transporteres  adskilt, 
— opstilling, 
— montage, 
— indstilling, 
— vedligeholdelse  (løbende  vedligeholdelse  og reparation). 
Brugsanvisningen  skal  om fornødent  indeholde  oplysninger  om begrænsninger  i brugen. 
b) Brugsanvisningen  udarbejdes  af fabrikanten;  den skal  være  affattet  på et af anvendelseslan-
dets sprog,  og skal  helst  være  ledsaget  af samme  brugsanvisning  på et andet  af Fællesskabets 
sprog,  f.eks.  det sprog,  der tales  i det land,  hvor  fabrikanten  er etableret. 
(!) EFT  nr. L 229  af 7. 9. 1977,  s. 12. 
3. 2. 88 De Europæiske Fællesskabers Tidende Nr. C 29/15 
c) Til brugsanvisningen hører de planer og diagrammer for maskinen, som er nødvendige for 
ibrugtagning, vedligeholdelse, undersøgelse, kontrol af maskinens rette funktion og i givet 
fald reparation af maskinen samt alle andre nyttige oplysninger. 
d) For så vidt angår sikkerhedsaspekterne, må brochurer og lignende for maskinen ikke være i 
strid med brugsanvisningen. 
e) Brugsanvisningen skal om fornødent indeholde alle forskrifter vedrørende installering og 
montage med henblik på at mindske støj og vibrationer (f.eks. brug af støddæmpere, 
fundamentets art og masse osv.). 
f) Brugsanvisningen skal indeholde følgende oplysninger om den luftbårne støj fra maskinen 
(effektiv værdi eller værdi fastsat på grundlag af måling foretaget på en tilsvarende maskine): 
— det energiækvivalente, A-vægtede lydtrykniveau på arbejdsstederne, når det overstiger 70 
dB (A); såfremt niveauet ligger under eller svarer til 70 dB (A), er det tilstrækkeligt at 
angive »^ 70 dB (A)«; 
— den maksimale øjebliksværdi af det ikke-vægtede lydtryk, når det overstiger 63 Pa 
(130 dB i forhold til 20 uPa); 
— lydeffektniveauet fra maskinen, når det energiækvivalente A-vægtede lydtrykniveau på 
arbejdsstederne overstiger 80 dB (A). 
Støjen måles ved anvendelse af den standardiserede målemetode, tilpasset til maskinen, eller 
såfremt en sådan målemetode ikke findes eller ikke anvendes, en målemetode af klasse 2 
(ekspertmåling). 
Maskinens funktionsvilkår under målingen, målepunkterne og målingernes varighed er som 
specificeret i den gældende standard. Såfremt der ikke gælder nogen standard, skal 
funktionsvilkårene svare til en repræsentativ arbejdsgang ved normal anvendelse af 
maskinen. 
Såfremt arbejdsstedet eller -stederne ikke er fastlagt eller ikke kan fastlægges, skal 
lydtrykniveauet måles på den fiktive flade, der befinder sig i en afstand af en meter fra 
maskinen, og på det sted, hvor niveauet er højest. 
Fabrikanten skal anføre, hvilke målemetoder der er anvendt, og på hvilke vilkår målingerne 
er foretaget. . 
g) Såfremt fabrikanten forventer, at maskinen skal anvendes i eksplosionsfarligt miljø, skal 
brugsanvisningen indeholde alle nødvendige oplysninger. 
2. SUPPLERENDE VÆSENTLIGE SIKKERHEDSKRAV FOR VISSE KATEGORIER AF 
MASKINER 
2.1. Agro-alimentære maskiner 
Supplement til de væsentlige sikkerhedskrav, der omhandles under punkt 1 ovenfor. Når 
maskinen er beregnet til tilberedning og behandling af levnedsmidler (f. eks. kogning, afkølning, 
opvarmning, vask, håndtering, indpakning, oplagring, transport, distribution) skal følgende 
hygiejnebestemmelser overholdes: 
a) Materialer, som er i berøring med eller som kan komme i berøring med levnedsmidler, skal 
opfylde bestemmelserne i direktiverne herom (J), og som skal være rengjorte inden hver 
anvendelse. 
b) Alle overflader samt deres tilslutninger skal være glatte, de må ikke indeholde ruheder eller 
ujævnheder, der kan skjule organiske stoffer. 
{l) Rådets direktiv 76/893/EØF (EFT nr L 340 af 9. 12. 1976) (ved at blive ændret) og særdirektiverne til 
gennemførelse heraf. Direktiv 76/893/EØF indeholder følgende bestemmelser: 
Artikel 2: 
Materialerne og genstandene skal fremstilles i overensstemmelse med god fremstillingspraksis, således at de 
under de for deres anvendelse normale eller forventelige forhold ikke afgiver bestanddele til levnedsmidlerne 
i et omfang, der kan: 
— frembyde en fare for menneskets sundhed, 
— medføre en uacceptabel ændring af sammensætningen af levnedsmidlerne eller en organoleptisk 
forringelse deraf. 
Nr. C 29/16 De Europæiske Fællesskabers Tidende 3. 2. 88 
c) Samlingerne skal være således konstrueret, at fremspring, kanter og kroge i så høj grad som 
muligt undgås. De udføres bedst ved svejsning eller kontinuert limning. Skruer, skruehoveder 
og nagler er forbudt, medmindre det er teknisk umuligt at undgå dem. 
d) Alle overflader, der kommer i berøring med levnedsmidler, skal være lette at rengøre og 
desinficere, eventuelt efter at de letdemonterbare dele er fjernet. De indvendige hjørner skal 
være tilstrækkeligt afrundede, så de kan rengøres fuldstændigt. 
e) Væsker fra levnedsmidler samt rengørings-, desinfektions- og skyllemidler skal uhindret 
kunne løbe ud af maskinen (eventuelt i en såkaldt »rengørings«-stilling). 
f) Der skal træffes foranstaltninger til at hindre, at insekter eller væsker kan trænge ind i de dele 
af maskinen, hvortil der ikke er adgang. 
g) Maskinen skal være således konstrueret og fremstillet, at andre smøremidler end 
smøremidler til levnedsmidler ikke kan komme i berøring med levnedsmidler. I givet fald skal 
det regelmæssigt kontrolleres, om dette krav er opfyldt. 
Brugsanvisning 
Ud over de i punkt 1 nævnte oplysninger skal brugsanvisningen indeholde oplysninger om 
anbefalede rengørings-, desinficerings- og skyllemidler og -metoder (ikke kun for de dele, som er 
let tilgængelige, men også i de tilfælde, hvor en rengøring på stedet er nødvendig for de dele, 
hvortil adgang er umulig eller frarådes, f. eks. rørsystemer). 
2.2. Håndbårne maskiner og håndstyrede mobile maskiner 
Supplement til de væsentlige krav, der omhandles under punkt 1 ovenfor. Håndbårne maskiner 
samt bevægelige maskiner, som operatøren leder eller fører i hånden, og som støtter på et bord, 
på jorden eller på det bearbejdede materiale skal opfylde følgende væsentlige sikkerhedskrav: 
— have en støtteoverflade af tilstrækkelig størrelse (for bevægelige maskiner) og have et 
tilstrækkeligt antal gribe- og fastholdelsesanordninger, der er korrekt dimensioneret og 
anbragt, således at maskinens stabilitet er sikret på de af fabrikanten forventede 
funktionsvilkår, 
— såfremt dette er teknisk umuligt, eller når der findes en selvstændig startanordning, i de 
tilfælde, hvor håndtagene kan slippes i fuld sikkerhed, være forsynet med betjeningsanord-
ninger til start og/eller standsning, der er anbragt således, at operatøren ikke skal slippe 
gribeanordningerne for at aktivere disse, 
— være konstrueret, fremstillet eller udstyret således, at risiko for utilsigtet udløsning og/eller 
fortsat funktion forhindres, når operatøren har givet slip på gribeanordningerne. Der skal 
træffes kompenserende foranstaltninger, såfremt dette krav ikke er teknisk gennemførligt; 
— den håndbårne maskine skal være konstrueret og fremstillet således, at det i nødsfald er 
muligt visuelt at kontrollere, om værktøjet er kommet ind i det bearbejdede materiale. 
Det skal især tilsigtes at mindske de vibrationer, der overføres til operatørens øvre lemmer til et 
niveau, der er så lavt som muligt på grundlag af de tekniske fremskridt. 
Brugsanvisning 
Brugsanvisningen skal omfatte følgende oplysninger om de vibrationer, der opstår i maskiner, 
der holdes og føres i hånden: 
— den ækvivalente acceleration, som de øvre lemmer udsættes for, når den overstiger 5 m/s2. 
Fabrikanten skal angive, hvilke målemetoder der er anvendt, og de vilkår, hvorunder målingerne 
er foretaget. 
2.3. Bevægelige maskiner 
Supplement til de væsentlige sikkerhedskrav, der omhandles under punkt 1 ovenfor. De 
bevægelige maskiner skal opfylde følgende krav: 
a) adgang til fører- eller arbejdsstedet skal kunne ske sikkert og let; 
3. 2. 88 De Europæiske Fællesskabers Tidende Nr. C 29/17 
b) arbejdsstedet skal gøre det muligt for operatøren at stå stabilt; det skal om fornødent være 
forsynet med rækværk eller gribe- og støtteanordninger for operatøren; 
c) maskinen skal være udformet og konstrueret således, at føreren kan få et tilstrækkeligt 
overblik over det stykke, der skal gennemkøres og føre maskinen i fuld sikkerhed; 
d) når det forventes, at operatøren arbejder på maskinen, skal hvert arbejdssted enten omfatte 
et solidt sæde og være udformet således, at der undgås vibrationer, der frembyder en fare, 
eller være udstyret med en anordning, der har samme virkning; 
e) maskinen skal om fornødent være udformet og konstrueret således, at en antikollisionsan-
ordning straks standser den, når den møder en forhindring; 
f) såfremt føreren ikke bæres af maskinen, men ledsager den til fods, skal kørehastigheden være 
begrænset; 
g) maskinen skal om fornødent være udstyret med en driftsbremse og/eller håndbremse. 
Nr. C 29/18 De Europæiske Fællesskabers Tidende 3. 2. 88 
BILAG II 
MODEL TIL 
EF-OVERENSSTEMMELSESERKLÆRING (i) 
Fabrikanten eller hans i Fællesskabet etablerede repræsentant (2) 
erklærer, at nedennævnte nye maskine (3) 
er i overensstemmelse med gennemførelsesbestemmelserne til direktiv .../EØF 
Udfærdiget i , den 
(Underskrift) (4 
(!) Denne erklæring skal affattes på samme sprog som brugsanvisningen (jf. bilag I, punkt 1.7.4), enten 
maskinskrevet eller med trykte bogstaver. 
(2) Hovedsæde, fuldstændig adresse; i tilfælde af erklæring afgivet af repræsentant angives ligeledes 
hovedsæde og adresse for fabrikanten. 
(3) Beskrivelse af maskinen (mærke, type, serienummer osv.). 
(4) Anfør navn og stilling på underskriver, der har fået fuldmagt til at forpligte fabrikanten eller hans 
repræsentant. 
3. 2. 88 De Europæiske  Fællesskabers  Tidende 
BILAG  III Nr. C 29/19 
MODEL  TIL  EF-MÆRKE 
Dette  mærke  efterfølges  af de to sidste  tal i fremstillingsåret,  skrevet  med  typer  af samme  størrelse  og tykkelse 
som ovenstående  model. 
EF-mærkets  mindste  lodrette  dimension  er 5 mm.